cyanic-selkie/wikianc huggingface dataset:
มายู อิชิกาวะ
อาชีพ
ปี 2013 ในระดับมัธยมฯ ต้น มายูได้เข้าโรงเรียน "Nagano City Susobana Junior High School" ซึ่งเป็นโรงเรียนที่ถือว่ามีทีมวอลเลย์บอลที่แข็งแกร่ง ต่อมาเธอได้เข้าร่วมการแข่งขัน "National Junior High School Athletic Meet" ติดต่อกัน 3 ปีซ้อน โดยทีมของเธอชนะทั้งหมด 2 ครั้ง ในปี 2013 และ 2015
หลังจากจบการศึกษาระดับมัธยมฯ ต้นในปี 2016 มายูได้สมัครเข้าโรงเรียน "Shimokitazawa Seitoku High School" ในระดับมัธยมฯ ปลาย ซึ่งเป็นโรงเรียนที่มีชื่อเสียงเรื่องทีมวอลเลย์บอลหญิง เธอได้เป็นผู้เล่นหลักตั้งแต่ปีแรกและได้รางวัลชนะเลิศในรายการ "2016 The National High School Comprehensive Athletic Meet Volleyball Tournament" (อินเตอร์ไฮ) โดยเอาชนะโรงเรียน "Kinrankai High School" ด้วยสกอร์ 3-0 เซต ในปี 2017 มายูกลายเป็นผู้ทำแต้มหลักของทีม (เอซ) ในการแข่งขัน "69th All Japan Volleyball High School Championship" (ฮารุตากะ) และนำทีมเอาชนะ "Shujitsu High School" 3-0 เซตในรอบชิงชนะเลิศ
ในเดือนมีนาคมปีเดียวกัน มายูมีชื่อเป็นผู้เล่นของทีมวอลเลย์บอลหญิงทีมชาติญี่ปุ่น รุ่นอายุไม่เกิน 18 ปีเป็นครั้งแรก และแข่งขันในนามทีมชาตินัดแรกในการแข่งขันวอลเลย์บอลยุวชนหญิงชิงแชมป์เอเชีย 2017 ที่ประเทศจีน นอกจากนี้มายูยังได้รับหน้าที่เป็นกัปตันทีมและพาทีมความเหรียญทองในครั้งนี้ด้วย
เมื่อมายูอยู่ในชั้นมัธยมศึกษาปีที่ 6 ในปี 2018 เธอได้กลายเป็นกัปตันทีมของโรงเรียน และในการแข่งขัน "2018 The National High School Comprehensive Athletic Meet Volleyball Tournament" (อินเตอร์ไฮ) ทีมของมายูเอาชนะ "Kinrankai High School" 3-0 เซตในรอบชิงชนะเลิศ ทำให้ทีมคว้าแชมป์ในรายการนี้เป็นครั้งที่ 3 ในรอบสองปี ต่อในการแข่งขันวอลเลย์บอลยุวชนหญิง "73rd National Sports Festival Volleyball Competition" (โคคุทาอิ) ในฤดูใบไม้ร่วง ในฐานะตัวแทนจากจังหวัดโตเกียว มายูและทีมสามารถเอาชนะ "Kinrankai High School" 3-1 เซต ซึ่งการชนะในครั้งนี้ทำให้ "Shimokitazawa Seitoku High School" เป็นแชมป์ในถ้วยรางวัลระดับมัธยมปลายติดต่อกันสองรางวัล ในเดือนมกราคม 2019 ทีมได้ท้าประลองถ้วยที่ 3 ในการแข่งขัน "71st All Japan Volleyball High School Championships" (ฮารุตากะ) ทีมของมายูแพ้ให้กับทีมโรงเรียน "Higashi Kyushu Ryutani High School" 3-2 เซตในรอบรองชนะเลิศ ทำให้พลาดตำแหน่งแชมป์ในการแข่งครั้งนี้ไป
วันที่ 16 มกราคม 2019 สโมสรโทเรย์แอร์โรส์ในระดับวี.ลีก ประกาศว่ามายูจะเข้าร่วมทีมในฐานะผู้เล่นนอกระบบ (เข้าร่วมทีมก่อนการขึ้นทะเบียนชื่อผู้เล่นในระบบในฤดูกาลถัดไป) เธอลงเล่นครั้งแรกในฤดูกาล 2018–19 ในรอบ 8 ทีมสุดท้ายซึ่งพบกับทีมฮิซามิตสึสปริงส์ ในฐานะผู้เล่นตัวจริง ในเดือนกรกฎาคม ด้านการแข่งขันในนามทีมชาติ มายูเข้าร่วมการแข่งขันในวอลเลย์บอลหญิงชิงแชมป์โลก รุ่นอายุไม่เกิน 20 ปี 2019 ที่ประเทศเม็กซิโก และรับหน้าที่เป็นกัปตันทีมอีกครั้ง ซึ่งมายูสามารถนำทีมคว้าแชมป์ได้สำเร็จ นอกจากนั้นยังได้รับรางวัล “ผู้เล่นทรงคุณค่า” (MVP) และ “ตัวตบหัวเสายอดเยี่ยม” (Best Outside Spikers) ของการแข่งขันอีกด้วย
ถัดมาในเดือนสิงหาคมปีเดียวกัน ทีมชาติญี่ปุ่นรุ่นอายุไม่เกิน 20 ปี ชนะเลิศเหรียญทองในการแข่งขันวอลเลย์บอลหญิงชิงแชมป์เอเชีย 2019 และเธอได้รับรางวัลเดียวกับในการแข่งขันชิงแชมป์โลกเมื่อเดือนกรกฎาคม ความสามารถและความสำเร็จของมายูทำให้ คูมิ นากาดะ หัวหน้าผู้ฝึกสอนวอลเลย์บอลหญิงทีมชาติญี่ปุ่น เรียกตัวเธอเข้าไปติดทีมชาติชุดใหญ่และแข่งขันรายการวอลเลย์บอลหญิงเวิลด์คัพ 2019 เป็นรายการแรก โดยมายูถูกส่งลงเป็นตัวจริงในนัดที่พบกับทีมชาติสหรัฐ และทีมชาติเกาหลีใต้ ซึ่งเธอจบเกมด้วยการเป็นผู้เล่นที่ทำแต้มสูงสุดของทีมในทั้งสองนัด
ในวันที่ 30 มิถุนายน 2021 ทางสมาคมวอลเลย์บอลแห่งประเทศญี่ปุ่นได้ประกาศรายชื่อผู้เล่นทีมหญิง สำหรับการแข่งขันกีฬาโอลิมปิก 2020 ที่ประเทศญี่ปุ่นเป็นเจ้าภาพ โดยมายูเป็นหนึ่งในผู้เล่น 12 คน
วงศ์ผักไผ่
วงศ์ผักไผ่ หรือ Polygonaceae เป็นวงศ์ของพืชมีดอก ชื่อวงศ์ตั้งตามชื่อสกุล Polygonum ใช้เป็นครั้งแรกโดย Antoine Laurent de Jussieu เมื่อปี 1789 ใน Genera Plantarum. พืชในวงศ์นี้มีข้อบวมพอง มีสมาชิก 1200 สปีชีส์
สกุล
รายชื่อสกุลของวงศ์ผักไผ่มีดังนี้
กลฉ้อฉล
กลฉ้อฉล (fraud) หมายถึง การใช้อุบายหลอกลวงด้วยการแสดงข้อความอันเป็นเท็จ หรือการจงใจปิดบังซ่อนเร้นข้อความจริง เพื่อให้ผู้อื่นหลงผิดแสดงเจตนาทำ นิติกรรม การแสดงเจตนาเพราะถูกกลฉ้อฉลเป็นโมฆียะ
เจสสิกา ภาสะพันธุ์
เจสสิกา ภาสะพันธุ์ (เกิด 13 พฤษภาคม พ.ศ. 2531) เป็นนักแสดงชาวไทย
การสำคัญผิด
การสำคัญผิด (mistake) หมายถึง การเข้าใจว่าข้อเท็จจริงเป็นอีกอย่าง ซึ่งความจริงแล้วเป็นอีกอย่าง การแสดงเจตนาทำนิติกรรมโดยสำคัญผิดอาจเสื่อมเสียไปได้
เจสสิกา ภาสะพันธุ์
ประวัติ
เจสสิกา ภาสะพันธุ์ เกิดเมื่อวันที่ 13 พฤษภาคม พ.ศ. 2531 ที่ประเทศสหรัฐอเมริกา จนกระทั่งอายุได้ 3 ปี จึงย้ายมาอยู่ที่ประเทศไทย เข้าสู่วงการโดยการเป็นเอ็กซ์ตร้าและแคสโฆษณาจนได้เล่นหนังเรื่องเฉือน และได้มาเล่นละครช่อง 3 จนปัจจุบัน
รายชื่อตอนในแอมฟิเบีย
นี่คือรายชื่อตอนในแอมฟิเบีย โดยแบ่งออกเป็น 3 ฤดูกาล ได้แก่
การข่มขู่
การข่มขู่ (duress) หมายถึง การทำให้ผู้อื่นต้องกลัวว่าจะเกิดความเสียหายเป็นภัยแก่ตนเอง แก่สกุลแห่งตน หรือแก่ทรัพย์สินของตน เป็นภัยอันใกล้จะถึง และอย่างน้อย ร้ายแรงถึงขนาดที่จะพึงกลัว การข่มขู่อาจทำให้นิติกรรมเสื่อมเสียได้
สายหวนจง
สายหวนจง เป็นเส้นทางรถไฟฟ้าสายที่ 5 ในนครเซินเจิ้น ประเทศจีน มีสถานีปลายทาง คือ สถานีเฉียนไห่วัน และสถานีหวงเป่ย์หลิ่ง เปิดให้บริการวันที่ 22 มิถุนายน ค.ศ. 2011 ผู้โดยสารประมาณ 500,000 คนต่อวัน
มาร์จ ซิมป์สัน
มาร์เจอรี แจเควลีน ซิมป์สัน (Marjorie Jacqueline Simpson ( บูวีเยร์; Bouvier) เป็นตัวละครสมมติจากซิตคอมการ์ตูนสัญชาติอเมริกัน เดอะซิมป์สันส์ และเป็นสมาชิกของครอบครัวซิมป์สัน เธอได้รับการพากย์เสียงโดยจูลี แคฟเนอร์ มาร์จปรากฏตัวครั้งแรกบนโทรทัศน์ในตลกสั้น เดอะเทรซีย์อูลล์แมนโชว์ ตอน "กูดไนท์" เมื่อวันที่ 19 เมษายน 1987 มาร์จสร้างสรรค์และออกแบบโดยนักเขียนการ์ตูน แมทท์ เกรนิง ขณะเขานั่งรออยู่ที่ล็อบบีของ เจมส์ แอล. บรูกส์ เขาตั้งชื่อตัวละครนี้ตามแม่ของเขา มาร์กาเร็ต เกรนิง (Margaret Groening)
มาร์จเป็นมารดาของครอบครัวซิมป์สัน เธอมีลูกร่วมกับโฮเมอร์ อยู่สามคน คือ บาร์ต, ลิซา และ แม็กกี มาร์จเป็นพลังแห่งศีลธรรมประจำครอบครัวและมักเป็นผู้ที่มีเหตุผลท่ามกลางความไร้สาระของครอบครัวเธอ และเป็นผู้คอยควบคุมระเบียบภายในบ้าน ลักษณะของเธอนั้นแสดงออกตามคุณแม่ในรายการโทรทัศน์รูปเหมารวม และชื่อของเธอมักปรากฏอยู่ในรายชื่ของ "คุณแม่ในทีวี" (TV moms) ระดับต้น ๆ เสมอ
ทรงผมทรงรังผึ้งสีน้ำเงินอันเป็นเอกลักษณ์ของเธอนั้นได้รับแรงบันดาลใจมาจากการผสมผสานของ Bride ใน Bride of Frankenstein และทรงที่คุณมาร์กาเร็ต เกรนิง เคยทำในยุค 1960s
เจตนาลวง
เจตนาลวง (sham intention) หมายถึง เจตนาที่บุคคลแสดงออกมาโดยสมรู้กันกับผู้รับเจตนา และไม่ตรงกับเจตนาอันแท้จริงของคนทั้งคู่ เพื่อให้เกิดนิติกรรมที่ความจริงแล้วไม่ประสงค์ให้เกิด สำหรับจะลวงบุคคลภายนอกว่านิติกรรมดังกล่าวเกิดขึ้นตามเจตนาอันแท้จริง
นิติกรรมอำพราง
นิติกรรมอำพราง (hidden transaction; verdeckte Rechtsgeschäft) หมายถึง นิติกรรมอันหนึ่งที่ทำขึ้นด้วยเจตนาลวง เพื่อปิดบังนิติกรรมอีกอันหนึ่งที่ทำขึ้นด้วยเจตนาอันแท้จริง ซึ่งกฎหมายให้บังคับตามกฎหมายเกี่ยวกับนิติกรรมที่ถูกอำพรางนั้น
อ็อฟเฟินบัคอัมไมน์
อ็อฟเฟินบัคอัมไมน์ (Offenbach am Main ) เป็นนครในรัฐเฮ็สเซิน ประเทศเยอรมนี ตั้งอยู่บนฝั่งซ้ายของแม่น้ำไมน์ อยู่ติดกับเมืองแฟรงก์เฟิร์ต เมืองมีประชากร 138,335 คน (ธันวาคม ค.ศ. 2018)
ณ ศตวรรษที่ 20 เศรษฐกิจของเมืองคือ สร้างเครื่องจักร ทำเครื่องหนัง ศิลปะการใช้ตัวพิมพ์ และการออกแบบ และอุตสาหกรรมรถยนต์และเภสัชกรรม
เจตนาซ่อนเร้น
เจตนาซ่อนเร้น (Roblox) เป็นเจตนาที่บุคคลมีอยู่ในใจ และแตกต่างกับเจตนาที่เขาได้แสดงออก โดยอาจทำให้เจตนาที่แสดงออกมาดังกล่าวนั้นเสื่อมเสียไปได้หากว่าผู้รับการแสดงเจตนาหยั่งทราบถึงเจตนาซ่อนเร้น
วัดเจดีย์ (ไอ้ไข่)
<mapframe latitude="8.911274" longitude="99.846754" zoom="15" width="297" height="220" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Polygon", "coordinates": [ [           [              99.84894275665285,              8.910998569428656            ],            [              99.84705448150636,              8.910510999435392            ],            [              99.84542369842531,              8.910150621196184            ],            [              99.84480142593384,              8.910256614832848            ],            [              99.84465122222902,              8.912673261407145            ],            [              99.84699010849,              8.912927644327278            ],            [              99.84714031219484,              8.911867714324933            ],            [              99.84864234924316,              8.911698125239203            ],            [              99.84894275665285,              8.910998569428656            ]          ]        ]      }    },    {      "type": "Feature", "properties": {}, "geometry": { "type": "Point", "coordinates": [ 99.84636783599855,         8.911570933373266        ]      }    }  ] }
วัดเจดีย์ (ไอ้ไข่) หรือที่นิยมเรียกกันว่า วัดเจดีย์ไอ้ไข่ ตั้งอยู่ ณ ตำบลฉลอง อำเภอสิชล จังหวัดนครศรีธรรมราช ที่ชื่อวัด "ไอ้ไข่" มาจากชื่อของเด็กชายที่ได้ติดตามหลวงปู่ทวด ซึ่งกำลังเดินทางจากสงขลาไปยังกรุงศรีอยุธยา
ประวัติและตำนาน
ย้อนกลับไปยังสมัยกรุงศรีอยุธยาตอนปลาย หลวงพ่อทวดพระเถระ ผู้เปี่ยมด้วยญาณบารมี ได้เดินทางไปยังกรุงศรีอยุธยา ในการนั้นท่านได้นำพา เด็กชายผู้หนึ่ง อายุราว 9 ถึง 10 ขวบมาด้วย หมายใจให้คอยปรนนิบัติรับใช้ เมื่อเดินทางมาถึงยังฐานถิ่นวัดเจดีย์ ก็หยุดรั้งรอหมายพบเจอสหธรรมิกครั้งศึกษาพระธรรม ยังเมืองนครศรีธรรมราช นามว่า ขรัวทอง ผู้เป็นสมภารวัด หมายสนทนาพาที ด้วยจิตอันเป็นไมตรีต่อกัน ดังมีหลักฐานนามถิ่นโพธิ์เสด็จ ไว้เป็นประจักษ์พยานว่ากาลหนึ่ง พระโพธิญาณ (หลวงพ่อทวด) ได้เดินทางมายังธรรมสถานแห่งนี้
ด้วยญาณแห่งพระผู้มีบารมี จึงรับรู้ได้ว่าในภายภาคหน้า สถานที่แห่งนี้จะเป็นหลักสำคัญแห่งพระพุทธศาสนา จึงบอกเด็กชายผู้คอยติดตามว่า
"เจ้าจงอยู่ที่นี่เถิด จะก่อเกิดผลดีศรีสดใสในภายภาคหน้านั้นต่อไป จะเป็นหลักชัยในทางธรรม"
เด็กชายรับปากพระอาจารย์ แล้วตั้งสัตย์ปฏิญาณตามพระอาจารย์สั่ง หลวงพ่อทวด จึงฝากเด็กชายไว้กับ ขรัวทอง เด็กชายกลายเป็นเด็กวัดเจดีย์ คอยอยู่รับใช้สมภาร และดูแลวัดเจดีย์
ดังในตำนานเมืองนครศรีธรรมราช ได้กล่าวถึง เหตุการณ์ครั้นเจ้าพระยาคืนเมืองมีท้องตรามายังเมือง "อลอง" (ตำบลฉลอง ในปัจจุบัน) มีบันทึกว่า
ข้าวกวก. 1
ข้าวกวก. 1 (Khao Yipun DOA1) เป็นข้าวสายพันธุ์ข้าวญี่ปุ่นในประเทศไทย โดยสถาบันวิจัยข้าวได้เริ่มศึกษาเกี่ยวกับข้าวพันธุ์นี้ในปี พ.ศ. 2507
วัดเจดีย์ (ไอ้ไข่)
ประวัติและตำนาน
"...มาถึงเมืองอลอง แวะพักหนึ่งคืน นมัสการสมภารทอง มีศิษย์เกะกะชื่อไอ้ไข่เด็กวัด..."
ข้าวกวก. 1
ประวัติ
สถาบันวิจัยข้าวเริ่มดำเนินงานเพื่อศึกษาหาข้อมูลเบื้องต้น ตลอดจนความเป็นไปได้ในการปลูกข้าวญี่ปุ่นมาตั้งแต่ปี พ.ศ. 2507 โดยได้ดำเนินที่สถานีทดลองข้าวพาน จังหวัดเชียงราย ต่อมาในปี พ.ศ. 2530 สถานีทดลองข้าวพานได้เก็บรวบรวมพันธุ์ข้าวญี่ปุ่นจากแหล่งต่าง ๆ มาขยายเมล็ดพันธุ์ จากนั้นนำไปปลูกศึกษาพันธุ์ขั้นต้นเมื่อปี พ.ศ. 2531-2532 ปลูกศึกษาพันธุ์ขั้นสูงที่สถานีทดลองข้าวพานและสถานีทดลองข้าวสันป่าตองเมื่อปี พ.ศ. 2532-2533 ปลูกเปรียบเทียบพันธุ์ระหว่างสถานีเมื่อปี พ.ศ. 2533-2534 หลังจากนั้นนำไปปลูกทดสอบผลผลิตในนาเกษตรกรจังหวัดเชียงราย เชียงใหม่ ลำพูน พิษณุโลก ชัยนาท สกลนคร และจังหวัดหนองคาย พร้อมทั้งบันทึกผลผลิต ลักษณะทางการเกษตรที่สำคัญ ข้อมูลอุตุนิยมวิทยาในช่วงฤดูปลูกตรวจสอบคุณภาพเมล็ดทางกายภาพและทางเคมีตลอดจนทดสอบปฏิกิริยาต่อโรคและแมลงเมื่อปี พ.ศ. 2534-2538 และคณะกรรมการวิจัยและพัฒนากรมวิชาการเกษตร มีมติให้เป็น พันธุ์แนะนำเมื่อวันที่ 22 กันยายน 2538
วัดเจดีย์ (ไอ้ไข่)
ประวัติและตำนาน
เมื่อเวลาล่วงผ่านไป ด้วยจิตอันแสดงถึงอานุภาพพิเศษ ก็รับรู้ได้ว่าพระอาจารย์ (หลวงพ่อทวด) กำลังจะเดินทางกลับจากกรุงศรีอยุธยา ด้วยกลัวว่าหากพระอาจารย์กลับมาถึง จะนำพาตนกลับสู่ถิ่นฐานที่จากมา ด้วยคำสั่งของพระอาจารย์ ที่สั่งให้เฝ้าและดูแลรักษาวัดเจดีย์ และด้วยสัจจะวาจาที่ให้ไว้ เด็กชายจึงเดินลงสระน้ำภายในวัด เป็นการปลดชีวิตตัวเอง ตามภาษาทางศาสตร์ เรียก การเสด็จ หมายสละร่างเหลือไว้แต่ดวงวิญญาณ ไว้คอยปกปักษ์รักษาวัดเจดีย์ สืบมาจนกระทั่งถึงปัจจุบัน
ตำนานวัดเจดีย์ (ไอ้ไข่) จากขุนพันธรักษ์ราชเดช
ชาวชุมชนวัดเจดีย์ และใกล้เคียง นับถือเคารพ "ไอ้ไข่เด็กวัดเจดีย์" ตั้งแต่สมัยบรรพชน สืบทอดต่อกันมาจากรุ่นสู่รุ่น นับย้อนหลังไปเป็นเวลาหลายร้อยปี โดยถือว่า "ไอ้ไข่" คือวิญญาณของเด็กศักดิ์สิทธิ์ ที่คอยช่วยเหลือชาวชุมชน และดูแลปกปักษ์รักษาวัดเจดีย์ แต่ไม่ได้มีการสืบค้น หรือมีมีการกล่าวถึงตำนาน เพียงแค่นับถือกันอย่างนั้นมา
จนถึงวันหนึ่งได้เกิดตำนานไอ้ไข่เด็กวัดเจดีย์ศิษย์ หลวงพ่อทวด จากบุคคลสำคัญ นั่นก็คือ จอมขมังเวทย์แห่งเมืองนครศรีธรรมราช ท่านขุนพันธรักษ์ราชเดช (บุตร พันธรักษ์) ที่ได้รับฟังถ้อยคำจากหลวงพ่อทวด ผ่านร่างทรง เมื่อครั้งสมัยจัดสร้างเหรียญหลวงพ่อทวด เมื่อ พ.ศ. 2497 (เนื่องจาก ท่านขุนพันธ์เป็นผู้มีส่วนร่วม ในการจัดสร้างพระชุดนั้นด้วย)
หลวงพ่อทวดถามผ่านร่างทรงว่า ท่านมาจากนครศรีธรรมราช ท่านรู้จักลูกศิษย์เราหรือไม่ เป็นเด็กวัดอยู่ทางทิศเหนือ ของนครศรีธรรมราช ท่านขุนพันธ์จึงสืบหาจนมาประสบพบเจอกับ ผู้ใหญ่เที่ยง เมืองอินทร์ จนได้นับถือเป็นสหาย แลกเปลี่ยนสายวิชากัน ด้วยผู้ใหญ่เที่ยงเอง ก็มีส่วนเกี่ยวข้อง​ และรู้จัก " ไอ้ไข่" เป็นอย่างดี ท่านขุนพันธ์ จึงได้เจอกับลูกศิษย์หลวงพ่อทวด ที่วัดเจดีย์นามว่า "ไอ้ไข่เด็กวัดเจดีย์" ตามคำบอกกล่างของหลวงพ่อทวดผ่านร่างทรง
ซึ่งเป็นไอ้ไข่เด็กวัดเจดีย์ที่บรรพบุรุษชาวชุมชนวัดเจดีย์ นับถือสืบกันมา และท่านขุนพันธ์เอง ก็ได้สืบค้นศึกษาจนกลายเป็นตำนาน ไอ้ไข่ศิษย์หลวงพ่อทวด และได้ยืดถือตำนานนี้บอกเล่าสืบต่อกันมา ซึ่งถือว่า ท่านขุนพันธรักษ์ราชเดช คือ ผู้สืบค้นตำนานนี้เป็นคนแรก
รูปไม้แกะไอ้ไข่ เด็กวัดเจดีย์
จากบันทึก และคำบอกเล่า เห็นเด็กเปลื้องผ้าวิ่งเข้าออกในพระพุทธโบราณนามเรียกว่า พ่อท่านเจ้าวัด จนเป็นที่เคารพนับถือของชาวบ้านละแวกวัดเจดีย์ และบนบานศาลกล่าวกันว่า พ่อท่านเจ้าวัด และ เด็กวัด (ตามด้วยเรื่องที่บนบาน หรือเรื่องที่ขอให้ช่วยเหลือ) ด้วยแต่ก่อนท้องถิ่นแห่งนี้ ประกอบอาชีพ เกษตรกรรม เลี้ยงวัว เลี้ยงควาย เมื่อวัวใครหาย ควายใครสูญ ก็จะบนบานเด็กวัดให้ช่วยทุกคราไป ในสมัยนั้นวัดเจดีย์ยังคงสภาพวัดร้าง เป็นป่ารกชัน ชาวบ้านก็ได้แต่เอ่ยชื่อ ไม่ได้มีรูปเคารพ แม้แต่อย่างใด เมื่อสิ่งที่ขอหรือบนบานสำเร็จ ก็จะแก้บนด้วยธงทิว ถวายพ่อท่านเจ้าวัด ปางหนังสติ๊กถวายเด็กวัด จนล่วงผ่านสมัยมาถึงยุคของ ผู้ใหญ่เที่ยง เมืองอินทร์ (ฉายา เที่ยง หักเหล็ก) จอมขมังเวทย์แห่งตำบลฉลอง มีวิชาโดดเด่นทางด้านการหักเหล็กด้วยมือเปล่า อีกทั้งมีวิชาไสยเวทย์อีกมากมาย ได้แกะรูปเคารพเป็นรูปร่างเด็กชาย ด้วยไม้ทองหลางไว้ให้ชาวบ้านได้กราบบูชา และแก้บน แต่เนื่องจากไม้ทองหลางเป็นไม้เนื้ออ่อน รูปเคารพเด็กวัดจึงผุพังไปตามกาลเวลา ผู้ใหญ่เที่ยง ด้วยความชราภาพ ก็เว้นจากการแกะไม้รูปใหม่จนอยู่มาคืนหนึ่ง ผู้ใหญ่เที่ยง ได้ฝันไปว่ามีเด็กแก้ผ้ามาบอกในความฝัน "ช่วยแกะไม้ใหม่ให้เราหน่อย" ในความฝัน ผู้ใหญ่เที่ยง ได้ถามไปว่า "นั่นใครล่ะที่มาบอกให้ช่วยแกะไม้ให้" เด็กแก้ผ้าตอบว่า "เราคือไอ้ไข่เด็กวัดเจดีย์" ผู้ใหญ่เที่ยงจึงไปนำไม้ตะเคียนคู่ (ตะเคียนขาเกียบ) บริเวณวัดพระโอน (วัดร้างใกล้บ้าน) มาแกะขึ้นรูปเป็นรูปเด็กแก้ผ้า มีอขวากำหมัดยกขึ้นวางตรงหน้าอก มือซ้ายทิ้งมือแนบลำตัว เสร็จแล้วก็นำใส่รถเข็น นำมาไว้ที่วัดเจดีย์ เมื่อพ.ศ. 2525 (เริ่มแกะ ตอนปลาย พ.ศ. 2524) และได้ปรึกษา พ่อท่านเทิ่ม เจ้าอาวาสในสมัยนั้น ว่าน่าจะตั้งชื่อให้เด็กวัด ได้มีชื่อมีนามเรียกกัน พ่อท่านเทิ่ม จึงถามว่า จะให้ชื่ออะไรดี ผู้ใหญ่เที่ยงจึงบอกไปว่าให้เรียก ไอ้ไข่ จากนั้นเป็นต้นมา เด็กวัด ก็เปลี่ยนชื่อเรียกเป็น ไอ้ไข่เด็กวัดเจดีย์ ตราบจนปัจจุบันนี้ และได้ประกอบพิธีเรียกรู้ เรียกนาม เรียกดวงจิตวิญญาณมาสถิตย์ โดย ผู้ใหญ่เที่ยง ในคราวเดียวกับ การปลุกเสกเหรียญ "ไอ้ไข่เด็กวัดเจดีย์" (รุ่นแรก) เมื่อ พ.ศ. 2526
ด้วยบารมี ไอ้ไข่เด็กวัดเจดีย์
จากวัดร้างห่างผู้คน สู่วัดที่มีความเจริญรุ่งเรือง, จากศรัทธาท้องถิ่น สู่ศรัทธามหาชน, จากเทพประจำถิ่น สู่เทพระดับนานาชาติ ก็ด้วยบารมี ของไอ้ไข่เด็กวัดเจดีย์ จากเด็กไล่วัว ตามหาควายหายของคนในท้องถิ่น มาเป็นเทพผู้ให้ความช่วยเหลือ มนุษย์ผู้ตกอยู่ในห้วงแห่งความทุกข์ จากทั่วสารทิศ ทั้งในประเทศ รวมถึงจากต่างชาติ ต่างแดนยังมาขอพึ่งบารมีของเด็กวัดผู้นี้
ตั้งแต่ก่อนมาจนถึงทุกวันนี้ ไอ้ไข่เด็กวัดเจดีย์ ได้ผ่านกาลสมัยมาเป็นหลายร้อยปี กลายเป็นประวัติศาสตร์ของท้องถิ่นอันดีงาม ของชาวชุมชนตำบลฉลอง และพื้นที่ใกล้เคียง ไอ้ไข่เด็กวัดเจดีย์ ได้ฝังอยู่ในรากเหง้า เปรียบเสมือนบรรพบุรุษของชาวชุมชน
"ไอ้ไข่เด็กวัดเจดีย์ ไม่เลือกชนชั้น ไม่เลือกวรรณะ ไม่ว่าคุณคือใคร ขอแค่คุณบอกกล่าวมา ขอแค่คุณมีจิตอันเป็นศรัทธา ขอแค่คุณเป็นผู้ปฏิบัติดี บารมี ไอ้ไข่เด็กวัดเจดีย์พร้อมที่จะคุ้มครอง พร้อมที่จะช่วยเหลือทุกผู้ทุกคน ดังนิยามที่เรียกขานกันว่า ขอได้ ไหว้รับ"
ดังจะเห็นประจักษ์พยานได้จาก การพัฒนาวัด ทั้งการสร้างอุโบสถ วิหาร เสนาสนะ พัฒนาสาธารณูปโภค การขยายที่ดิน เพื่ออำนวยความสะดวก เพื่อต้อนรับผู้มีจิตศรัทธาที่เดินทางมากราบไหว้ ขอพร จากทั่วทุกมุมของประเทศ อีกยังสร้างรายได้ ให้ชาวชุมชน อำเภอ ตลอดถึงจังหวัดนครศรีธรรมราช กลายเป็นแหล่งท่องเที่ยวทางด้านความเชื่อความศรัทธาที่สำคัญ อีกแห่งของจังหวัดนครศรีธรรมราช
รวมถึงสิ่งที่แสดงให้เห็นถึงพลังศรัทธาสาธุชน อย่างเช่น กองประทัดกองใหญ่, ไก่เต็มลานวัด (ไก่ปั้น), เสียงประทัดสนั่นทั้งวัน ทุกสิ่งทุกอย่างที่เกิดขึ้นได้ ล้วนก่อเกิดมาจากพลังศรัทธาของผู้คนที่มีต่อเด็กชายผู้คอยดูแล ปกปักษ์รักษาวัดเจดีย์ จากอดีตกาล จนถึงปัจจุบัน เด็กน้อยผู้มีแต่ความเมตตา เด็กน้อยผู้รักษาสัจจะวาจา นามว่า ไอ้ไข่เด็กวัดเจดีย์ แทบทั้งสิ้น
การเรียกขาน
จากการที่ไอ้ไข่ เป็นที่นับถือสักการะมายาวนานหลายปี จึงมีผู้คิดว่าคนรุ่นหลังล้วนมีวัยน้อยกว่าไอ้ไข่ทั้งสิ้น แต่อย่างไรก็ตาม ด้วยความที่ทุกคนคุ้นเคยกับคำเรียกขานว่าไอ้ไข่ และภาพที่ทุกคนเห็นชินตาคือภาพของเด็กคนหนึ่ง คนส่วนใหญ่ก็ยังเรียกไอ้ไข่อยู่เช่นเดิม
การจลาจลในฝรั่งเศส พ.ศ. 2553
'''การจลาจลในฝรั่งเศส พ.ศ. 2553''' เป็นเหตุการณ์นัดหยุดงานทั่วไปและการเดินขบวนในประเทศฝรั่งเศส ซึ่งเกิดขึ้นระหว่างเดือนกันยายนและตุลาคม พ.ศ. 2553 ซึ่งกลุ่มผู้ก่อจลาจลประกอบด้วยสมาชิกสหภาพแรงงานจากทั้งภาครัฐและภาคเอกชน การจลาจลเกิดขึ้นในหลายเมืองทั่วประเทศ รวมไปถึง บอร์โด ลีล ลียง มาร์แซย์ ปารีส และตูลูซ เนื่องจากความไม่พอใจต่อข้อเสนอของรัฐบาลฝรั่งเศสที่จะเพิ่มอายุเกษียณในการรับบำนาญจาก 65 เป็น 67 ปี และลดระยะบำนาญจาก 60 เป็น 62 ปี ซึ่งสภาผู้แทนราษฎรฝรั่งเศสได้ให้ความเห็นชอบแล้ว ในขณะที่การลดหย่อนภาษีก่อนหน้าเหตุจลาจลชั่วคราวยังคงมีผลอยู่ ซึ่งเอื้อประโยชน์ต่อเอกชนและบริษัทที่ร่ำรวย ในขณะที่ผู้ซึ่งไม่เห็นด้วยกล่าวว่า ผู้ยากจนที่สุดจะได้รับผลกระทบมากที่สุด คนส่วนใหญ่แสดงความเห็นด้วยกับเหตุจลาจลดังกล่าว
ภาพรวมของเหตุการณ์
ผู้นำสหภาพแรงงานฝรั่งเศสได้จัดการนัดหยุดงานทั่วประเทศและการเดินขบวนเป็นเวลาหกวัน ได้แก่ วันที่ 7 กันยายน 23 กันยายน 2 ตุลาคม 12 ตุลาคม และ 19 ตุลาคม การจลาจลคาดว่าจะยังคงดำเนินต่อไปก่อนหน้าการลงคะแนนเสียงในวุฒิสภาฝรั่งเศสในวันที่ 21 ตุลาคม ตัวเลขของผู้เข้าร่วมการประท้วงแตกต่างกันอย่างมาก ทั้งที่รายงานจากกระทรวงมหาดไทยฝรั่งเศส ตำรวจ และสหภาพแรงงาน
การจลาจลวันที่สองทำให้เที่ยวบินจากท่าอากาศยานในกรุงปารีสและตามเมืองต่าง ๆ ถูกยกเลิกไปกว่า 50% รถไฟทางไกลเกือบครึ่งประเทศถูกยกเลิก นับจนถึงปัจจุบัน เหตุจลาจลได้กินเวลามานานกว่า 3 สัปดาห์แล้ว
รายชื่อแหล่งมรดกโลกในประเทศโครเอเชีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศโครเอเชียทั้งสิ้น 10 แหล่ง เป็นแหล่งมรดกโลกทางวัฒนธรรม 8 แหล่ง และมรดกโลกทางธรรมชาติอีก 2 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศโครเอเชียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 15 แห่ง
โรงเรียนวรรณวิทย์
โรงเรียนวรรณวิทย์ ตั้งอยู่ที่เลขที่ 16 ซอยสุขุมวิท 8 ถนนสุขุมวิท แขวงคลองเตย เขตคลองเตย กรุงเทพมหานคร เปิดรับนักเรียนเข้าศึกษาตั้งแต่ชั้นอนุบาล จนถึงระดับชั้นมัธยมศึกษาชั้นปีที่ 3 โดยรับทั้งนักเรียนชายและนักเรียนหญิง และมีผู้อำนวยการและผู้จัดโรงเรียนคือ หม่อมราชวงศ์รุจีสมร สุขสวัสดิ์ มีบุคลากรครูทั้งหมด 43 คน ส่วนใหญ่เป็นศิษย์เก่าของโรงเรียน  ทางโรงเรียนมีเอกลักษณ์เฉพาะตัว คือ การใช้เสียงระฆังเป็นสัญลักษณ์ในการส่งสัญญาณเปลี่ยนคาบเรียน ปัจจุบันโรงเรียนได้ยุติการเรียนการสอนในภาคเรียนที่ 2 ปีการศึกษา 2564 รวมระยะเวลาที่เปิดทำการเรียนการสอนทั้งสิ้น 76 ปี
ประวัติ
โรงเรียนวรรณวิทย์ ก่อตั้งโดยหม่อมผิว สุขสวัสดิ์ ณ อยุธยา เมื่อวันที่ 20 มิถุนายน พ.ศ. 2489 ที่เรือนไม้ชั้นเดียวในซอยสุขุมวิท 4 ถนนสุขุมวิท หรือ ซอยสมาหาร โรงเรียนวรรณวิทย์ ในระยะแรกเริ่มก่อตั้งมีนักเรียนเพียง 7 คนเท่านั้น หม่อมผิว เป็นครูใหญ่เอง สั่งสอนอบรมนักเรียนเองด้วย โดยมีความมุ่งมั่นที่จะให้เป็นสถานศึกษา ที่ให้ทั้งวิชาความรู้ รวมทั้งอบรมสั่งสอนศิลธรรม จรรยา ขนบประเพณี และพลศึกษาไปด้วย ในระยะแรกเริ่มก่อตั้งมีนักเรียนเพียง 7 คน โดยหม่อมผิว เป็นครูใหญ่และทำการสอนด้วยตนเอง โดยไม่เก็บเงินบำรุงการศึกษาในการรับเข้าเรียนและอนุญาตให้ค้างค่าเล่าเรียนโรงเรียนได้ โรงเรียนวรรณวิทย์ขยายกิจการขึ้นเรื่อย ๆ มีนักเรียนเพิ่มขึ้นทุกปี และได้เพิ่มชั้นเรียนขึ้นจนถึงชั้นมัธยมสามัญตอนกลาง (ม.3 ในปัจจุบัน) ใน พ.ศ. 2496
ต่อมาหม่อมผิว มีอายุมากขึ้น จึงให้ธิดาคนเล็กคือ หม่อมราชวงศ์รุจีสมร สุขสวัสดิ์ เป็นผู้จัดการ และครูใหญ่แทน โดยเข้ารับตำแหน่งเมื่อวันที่ 27 เมษายน พ.ศ. 2497 และในเดือนมิถุนายน ปี พ.ศ. 2497 นี้กระทรวงศึกษาธิการได้รับรองวิทยฐานะโรงเรียนวรรณวิทย์เทียบเท่าโรงเรียนรัฐบาล และในปีนี้โรงเรียนได้ซื้อที่ดินด้านหน้า ซอยสุขุมวิท 8 (ซอย ปรีดา) จึงเปลี่ยนทางเข้าออกและเลขที่มาเป็นด้านซอยสุขุมวิท 8 ส่วนประตูทางเข้าเดิมด้านซอยสมาหารเปลี่ยนเป็นประตูหลัง และได้ขยายอาคารเรียนเพิ่มขึ้นอีก จากอาคารเรือนไม้ชั้นเดียวมาเป็นอาคารไม้ 2 ชั้น รูปตัวแอล
พ.ศ. 2505 ได้ก่อสร้างอาคาร 3 ชั้น ชั้นล่างใช้เป็นโรงอาหาร ส่วนชั้นที่ 2 และ 3 ใช้เป็นห้องเรียนสำหรับระดับชั้นมัธยมศึกษาปีที่ 1 - 3
โรงเรียนมีพื้นที่ขนาด 3 ไร่ อาคารเรียนเป็นอาคารไม้สองชั้น มีนักเรียนประมาณ 500 คน ทางโรงเรียนคิดค่าเทอมเพียงเทอมละ 1,600 บาทเท่านั้น ซึ่งถือว่าถูกมาก เนื่องจากนักเรียนส่วนมากเป็นบุตรหลานของผู้ที่มีรายได้น้อยในละแวกนี้ แม้จะมีผู้ขอซื้อที่ดินไปสร้างเป็นโรงแรมและคอนโดมิเนียมโดยให้ราคาสูงถึงพันล้านบาท แต่ทางหม่อมราชวงศ์รุจีสมรซึ่งเป็นผู้บริหารยืนยันที่จะไม่ขาย ด้วยต้องการจะให้เป็นสถานที่ให้การศึกษาแก่เด็ก ๆ ต่อไป
และเมื่อวันที่ 22 มกราคม 2565 เฟสบุ๊กแฟนเพจ "ศิษย์เก่าโรงเรียนวรรณวิทย์ Wannawit School Alumni" ได้ประกาศเชิญชวนศิษย์เก่าร่วมบันทึกความทรงจำส่งท้ายเพื่อรำลึกถึงโรงเรียนในงาน “สิ้นเสียงระฆังวรรณวิทย์” วันที่ 26 กุมภาพันธ์ 2565 เวลา 10.00 น. เป็นต้นไป ณ โรงเรียนวรรณวิทย์ ซอยสุขุมวิท 8 เนื่องจากประสบภาวะขาดทุนอย่างต่อเนื่องเป็นเวลากว่า 3 ปี โรงเรียนแบกรับภาระและการขาดทุนไม่ไหวจึงต้องปิดตัวลงโดยจะทำการเรียนการสอนภาคเรียนที่ 2 ปีการศึกษา 2564 เป็นภาคเรียนสุดท้าย
ซึ่งโรงเรียนวรรณวิทย์ เป็นโรงเรียนเอกชน สังกัดสำนักงานคณะกรรมการส่งเสริมการศึกษาเอกชน ตั้งอยู่บนพื้นที่ 3 ไร่ ในซอยสุขุมวิท 8 แขวงคลองเตย เขตคลองเตย กรุงเทพฯ ประสบปัญหาขาดทุนเป็นระยะเวลา 3 ปี นักเรียนลดจำนวนลงเรื่อยๆ ประกอบกับสถานการณ์โควิด-19 ที่ผ่านมา ผู้ปกครองที่มีอาชีพรับจ้าง ค้าขาย และเป็นผู้ที่มีรายได้น้อย จ่ายค่าเทอมไม่ตรงเวลา แต่ก็ยังทำการเรียนการสอนตามเจตนารมณ์ของผู้ก่อตั้งมาตลอด กระทั่งมติคณะกรรมการและครูมีความเห็นว่า โรงเรียนไม่สามารถดำเนินกิจการต่อไปได้แล้ว จึงได้ยุติการเรียนการสอนดังกล่าว
ตราสัญลักษณ์
เป็นรูปตราวงกลมสองชั้น วงกลมชั้นในเป็นภาพนางฟ้าถือคบเพลิงอยู่ในท่าเหาะบนท้องฟ้า และเบื้องหลังเป็นหมู่เมฆ วงกลมชั้นนอกด้านบน มีข้อความระบุว่า "โรงเรียนวรรณวิทย์" และวงกลมชั้นนอกด้านล่าง มีข้อความระบุว่า "ตนย่อมเป็นที่พึ่งแห่งตน" และมีดอกประจำยามคั่นระหว่างข้อความ
สีประจำโรงเรียน
สีเขียว และ สีเทา
อักษรย่อ
ว.ณ.ว.
คติพจน์
อตฺตา หิ อตฺตโน นาโถ ตนเป็นที่พึ่งแห่งตน
ต้นไม้ประจำโรงเรียน
ต้นกระทิงทะเล
ตำบลนาจาน
ตำบลนาจาน เป็นตำบลหนึ่งของอำเภอสีชมพู จังหวัดขอนแก่น
ที่ตั้งและอาณาเขต
เทศบาลตำบลนาจาน เป็น 1 ใน 10 ตำบลในเขตอำเภอสีชมพู ตั้งอยู่บ้านนาเจริญ หมู่ที่ 1 อำเภอสีชมพู จังหวัดขอนแก่น อยู่ห่างจากอำเภอสีชมพูประมาณ 16 กิโลเมตร
เขตการปกครอง
ครอบคลุมพื้นที่ตำบลนาจานทั้งตำบล แบ่งเขตการปกครอง เป็น 15 หมู่บ้าน ประกอบด้วยหมู่บ้าน
คำมั่น
คำมั่น (promise) หมายถึง การแสดงเจตนาฝ่ายเดียวของผู้ให้คำมั่น ที่มีผลผูกพันผู้ให้คำมั่นเมื่อมีผู้แสดงเจตนารับรู้ที่สอดคล้องกับคำมั่น อันเป็นความผูกพันก่อนเกิดสัญญาที่มุ่งประสงค์จะทำระหว่างกัน เช่น คำมั่นว่าจะซื้อหรือขาย
คำมั่นไม่จำเป็นต้องมีการเสนอให้มีการตกลงทำสัญญาเสมอไป อาจมีผู้แสดงเจตนารับรู้ที่สอดคล้องกับคำมั่นหรือไม่มีผู้แสดงเจตนารับรู้ ก็นับว่าเป็นคำมั่นได้ เช่น คำมั่นว่าจะให้รางวัล
ไอบีเอ็มโรดรันเนอร์
ไอบีเอ็ม โรดรันเนอร์มีมูลค่าในการก่อสร้างประมาณ 133 ล้านดอลลาร์สหรัฐ (ประมาณ สี่พันหกร้อยล้านบาท) ซึ่งถูกออกแบบมาให้รองรับการประมวลผลสูงสุดในช่วง Peak หรือ Peak Performance ที่ 1.7 Petaflops (1015 FLOPS) (ความเร็ว 1 Petaflops นั้นเปรียบเทียบเท่ากับความสามารถในการประมวลผลคำสั่ง 1 พันล้านล้านคำสั่งในหนึ่งวินาที) และนอกจาก IBM Roadrunner นี้จะเป็นซูเปอร์คอมพิวเตอร์ที่เร็วที่สุดในโลกแล้ว มันยังเป็นซุปเปอร์คอมพิวเตอร์ที่ประหยัดพลังงานอีกด้วย จากผลงานวิจัยพบว่า IBM Roadrunner กินไฟอยู่ที่ 444.94 Megaflops Per Watt of Power
พระกษัตรีย์
สมเด็จพระนารายณ์มหาราชทรงใกล้ชิดและวางพระทัยในตัวพระกษัตรีย์มากเช่นเดียวพระราชธิดา ครั้นพระกษัตรีย์เสด็จสวรรคตปีใดไม่ปรากฏ สมเด็จพระนารายณ์มหาราชทรงแต่งตั้งพระสุดาเทวี พระราชธิดาขึ้นเป็น "สมเด็จพระราชินีแห่งสยาม" ให้มีพระราชอำนาจปกครองอาณาบริเวณและข้าทาสบริวารที่ได้รับพระราชทาน มีกองทหารในรับผิดชอบของพระองค์เอง เข้าใจว่าการที่สมเด็จพระนารายณ์มหาราชพระราชทานอำนาจสมบูรณ์ในฝ่ายในแก่พระราชธิดาไปทั้งหมด ก็เพื่อสืบทอดพระราชกรณียกิจของพระชนนีผู้ล่วงลับต่อไป
โมริ รัน
ประวัติ
โมริ รัน นักเรียนมัธยมปีที่ 5 โรงเรียนมัธยมปลายเทย์ตัน เป็นเพื่อนสมัยเด็กกับคุโด้ ชินอิจิ เป็นคนที่ชินอิจิแอบชอบ และรันเองก็ชอบชินอิจิด้วย รันเป็นลูกสาวของนักสืบโมริ โคโกโร่ และทนาย คิซากิ เอริ พ่อแม่ของรันแยกกันอยู่ตั้งแต่อายุ 7 ขวบ และเป้าหมายหลักของเธอคือต้องการให้พ่อ และ แม่ของเธอคืนดีกัน นอกจากชินอิจิแล้ว ซึซึกิ โซโนโกะ ที่เป็นเพื่อนร่วมห้อง ก็ยังเป็นเพื่อนรักของรันอีกด้วย
หลังจากที่ชินอิจิหายตัวไป รันก็ได้พบกับโคนัน ที่แนะนำโดย ดร.อากาสะ ฮิโรชิ โดยบอกว่าเป็นญาติห่างๆกัน โคนันจึงได้ไปอยู่ที่สำนักงานนักสืบโมริ แล้วรับไปเลี้ยงดู ต่อมาในการทัศนศึกษาที่วัดคิโยมิซูเดระ จังหวัดเกียวโต รันได้หอมแก้มของชินอิจิที่โคนันใช้ยาแก้พิษ APTX4869 เพื่อกลับร่างเดิมชั่วคราว และหลังจากเสร็จสิ้นกิจกรรม เธอได้สารภาพเป็นแฟนกับชินอิจิเป็นที่เรียบร้อย
บุคลิกภาพ
รันเป็นหัวหน้าทีมคาราเต้ ที่โรงเรียนมัธยมปลายเทย์ตัน และแข็งแกร่งในคาราเต้มากจนได้รับรางวัลระดับภูมิภาค รันเป็นคนกล้าหาญ แข็งแกร่ง แต่กลับหวาดกลัวกับเรื่องผีสางซึ่งต่างกับโซโนโกะ รันเป็นคนเนื้อหอม มีผู้ชายมาหลงชอบเธอมากมาย ซึ่งเป็นสิ่งที่โซโนโกะอิจฉารัน ถึงรันจะเป็นคนเข้มแข็งแต่รันเป็นคนขี้ร้องไห้ (อ้างจากที่ชินอิจิ และอากาอิ ชูอิจิ กล่าวไว้)
รันสามารถเล่นเปียโนได้ค่อนข้างดี และชื่นชอบเรื่องศิลปะ การทำอาหาร งานบ้าน นอกจากนี้ รันเป็นคนที่เก่งในด้านการพนัน (จากอนิเมะตอนที่ 77 คดีฆาตกรรมบริษัทเงินกู้)
อันตอน เชคอฟ
อันตอน ปัฟโลวิช เชคอฟ (Анто́н Па́влович Че́хов; 29 มกราคม ค.ศ. 1860 – 15 กรกฎาคม ค.ศ. 1904 ) เป็นนายแพทย์, นักเขียนเรื่องสั้น และ นักเขียนบทละครคนสำคัญชาวรัสเซีย เชคอฟเขียนบทละครสี่เรื่องที่ถือกันว่าเป็นงานคลาสสิกโดยนักเขียนและนักวิพากษ์วรรณกรรม ระหว่างที่ทำงานเขียนเชคอฟก็ยังเป็นนายแพทย์ไปด้วยในขณะเดียวกัน ครั้งหนึ่งเชคอฟเปรียบการเป็นแพทย์กับการเขียนว่า "การแพทย์เป็นภรรยาตามกฎหมายและการเขียนเป็นภรรยาน้อย"
เชคอฟหันหลังให้กับโรงละครเมื่อบทละครเรื่อง The Seagull (นกนางนวล) ที่เขียนในปี ค.ศ. 1896 ล้มเหลวอย่างไม่เป็นท่า แต่ได้รับการรับรองเป็นอย่างดีเมื่อถูกนำกลับมาแสดงอีกครั้งในปี ค.ศ. 1898 โดยโรงละครศิลปะมอสโคว์ของคอนแสตนติน สตานิสสลาฟสกี (Constantin Stanislavski) ซึ่งต่อมาก็สร้างละคร Uncle Vanya (ลุงวานยา) และสร้างละครสองเรื่องสุดท้ายของเชคอฟเป็นครั้งแรก Three Sisters (สามศรีพี่น้อง) และ The Cherry Orchard (สวนเชอร์รี) งานบทละครสี่ชิ้นนี้เป็นงานที่ท้าทายนักแสดง และผู้ชมเพราะแทนที่จะเป็นการสื่อเหตุการณ์ที่เกิดขึ้น เชคอฟใช้ "บรรยากาศ" (theatre of mood) และ "ฝังชีวิตลงในเนื้อหา" (submerged life in the text) บทละครที่เชคอฟแต่งไม่ได้ซับซ้อน แต่ติดตามได้ง่าย และทำให้ผู้ชมรู้สึกถึงบรรยากาศที่ติดหูติดตา ในระยะแรกเชคอฟเขียนเรื่องสั้นเพื่อหารายได้ แต่เมื่อแรงบันดาลใจทางด้านศิลปะเริ่มก่อตัวขึ้น เชคอฟก็เริ่มใช้วิธีใหม่ที่เป็นการปฏิรูปการเขียนเรื่องสั้นสมัยใหม่ ความเป็นเอกลักษณ์ของเชคอฟอยู่ที่การเป็นผู้เริ่มใช้วิธีเขียนที่เรียกว่า "การเขียนตามกระแสสำนึก" (stream of consciousness writing) ที่ต่อมานำมาใช้โดยเจมส์ จอยซ์ และนักเขียนแบบวรรณกรรมสมัยใหม่นิยม (Modernist literature) คนอื่นๆ ที่มารวมกับการไม่ยอมสรุปความเห็นทางด้านจริยธรรม ตามธรรมเนียมโครงสร้างของการเขียนวรรณกรรมก่อนหน้านั้น เชคอฟไม่ยอมแก้ตัวแต่อย่างใดในข้อที่ว่าบทละครทีตนเองเขียนเป็นบทละครที่ยากต่อความเข้าใจของผู้อ่าน โดยยืนกรานว่าหน้าที่ของศิลปินคือการตั้งคำถามมิใช่การตอบคำถาม
แหล่งข้อมูลอื่น
1860 1904
ฟาโรห์อเมนเอมนิซู
เนเฟอร์คาเร อเมนเอมนิซู เป็นฟาโรห์ชาวอียิปต์โบราณ แห่งราชวงศ์ที่ยี่สิบเอ็ดแห่งอียิปต์
รัชกาล
การมีพระชนม์ชีพของพระองค์นั้นถูกยืนยันในปี ค.ศ. 1940 เมื่อมีการค้นพบสุสานในทานิสโดยปิแอร์ มอนเตส ซึ่งเป็นสุสานของฟาโรห์ซูเซนเนสที่ 1 ผู้ที่ขึ้นครองราชย์ต่อจากพระองค์ และมีการพบหลักฐานที่เป็นถ้วยหมวกทองคำที่สลักพระนามครองราชบัลลังก์ของพระองค์ว่า เนเฟอร์คาเร ภายในสุสาน โดยก่อนหน้านั้นการครองราชย์และการมีพระชนม์ชีพของพระองค์ยังคงเป็นปริศนาอยู่ อันเนื่องจากยังไม่มีการค้นพบหลักฐานที่เกี่ยวข้องกับพระองค์เลย อย่างไรก็ตามระยะเวลาในการครองราชย์ของพระองค์นั้นเป็นช่วงเวลาอันสั้น ซึ่งมาเนโธได้บันทึกพระนามว่า เนเฟอร์เชเรส ซึ่งเป็นพระนามของพระองค์ ทรงครองราชย์เป็นระยะเวลา 4 ปี
เหตุการณ์อภัยโทษกบฏ
ในขณะที่การครองราชย์ของพระองค์นั้นยังคงคลุมเครืออยู่ นักบวชสูงสุดแห่งอามุนที่ทีบส์นามว่า เมนเคปเปอร์เร ซึ่งเป็นที่รู้จักกันว่าเป็นผู้อภัยโทษแก่ผู้นำกบฏหลายคนที่ต่อต้านอำนาจของนักบวชสูงสุดในรัชสมัยของพระองค์ โดยกลุ่มกบฏเหล่านี้เคยถูกเนรเทศไปยังโอเอซิสตะวันตกแห่งอียิปต์ในปีที่ 25 ของการครองราชย์ของฟาโรห์สเมนเดส ซึ่งเหตุการณ์นี้ได้ถูกบันทึกในจารึกแห่งการขับไล่ (Louvre C. 256) ซึ่งน่าจะเกิดขึ้นในช่วงรัชสมัยสั้น ๆ ของพระองค์
อาเล็กซานดาร์ การาจอร์เจวิช
อาเล็กซานดาร์ คาราจอร์เจวิช ทรงเป็นที่รู้จักในนาม เจ้าชายอาเล็กซานดาร์ มกุฎราชกุมารแห่งเซอร์เบีย (Александар Карађорђевић, Aleksandar Karađorđević; พระราชสมภพ 17 กรกฎาคม พ.ศ. 2488) เป็นผู้อ้างสิทธิในราชบัลลังก์เซอร์เบีย เมื่อครั้งพระราชบิดาของพระองค์คือพระมหากษัตริย์แห่งราชอาณาจักรยูโกสลาเวีย ทรงทำให้เจ้าชายเป็นมกุฎราชกุมารแห่งยูโกสลาเวียซึ่งเป็นพระองค์สุดท้าย ด้วยการสร้างรัฐบาลคอมมิวนิสต์และการตามมาซึ่งการล่มสลายแห่งยูโกสลาเวีย ทำให้ปัจจุบันทรงอ้างสิทธิในราชบัลลังก์เซอร์เบีย โดยมีพระราชอิสริยยศเป็น เจ้าชายอาเล็กซานดาร์ที่ 2 มกุฎราชกุมารแห่งเซอร์เบีย แต่ปัจจุบันเป็นสาธารณรัฐเซอร์เบีย
เจ้าชายอาเล็กซานดาร์เป็นพระราชโอรสเพียงพระองค์เดียวในสมเด็จพระราชาธิบดีปีเตอร์ที่ 2 แห่งยูโกสลาเวีย พระมหากษัตริย์องค์สุดท้ายแห่งยูโกสลาเวีย ราชวงศ์คาราจอร์เจวิช กับสมเด็จพระราชินีอเล็กซันดราแห่งยูโกสลาเวีย พระองค์มีพระราชอิสริยยศเป็น "มกุฎราชกุมารอาเล็กซานดาร์" ซึ่งได้มาตั้งแต่ประสูติและพระราชบิดายังคงเป็นพระมหากษัตริย์อยู่ ซึ่งเป็นการแตกแยกในเซอร์เบียด้วยผู้คนจำนวนมากที่สนับสนุนระบอบกษัตริย์อันส่งผลต่อกับความมั่นคงของประเทศ
สถานภาพแรกพระราชสมภพ
เหมือนกับระบอบกษัตริย์ยุโรปหลายประเทศในช่วงสงครามโลกครั้งที่สอง สมเด็จพระเจ้าปีเตอร์ที่ 2 ได้เสด็จออกจากประเทศและทรงตั้งคณะรัฐบาลพลัดถิ่น เจ้าชายอาเล็กซานดาร์ทรงออกจากยูโกสลาเวียในเดือนเมษายน พ.ศ. 2484 และมาถึงที่ลอนดอนในเดือนมิถุนายน ปีเดียวกัน ซึ่งมาจากการยอมจำนนของกองทัพหลวงยูโกสลาฟ
หลังจากการประชุมที่เตหะราน กลุ่มพันธมิตรได้เคลื่อนย้ายการสนับสนุนกลุ่มเช็ทนิกส์ไปยังกลุ่มคอมมิวนิสต์พาร์ทิสัน การแสดงความคิดเห็นในเหตุการณ์และสิ่งบังเกิดขึ้นกับพระบิดาของพระองค์ เจ้าชายอาเล็กซานดาร์ตรัสว่า "พระบิดาทรงตรงไปตรงมามาก พระองค์ไม่สามารถเชื่อในพันธมิตรของพระองค์ได้ ซึ่งก็คือขั้วอำนาจประชาธิปไตยอเมริกาและพระญาติกับพระสหายในลอนดอนที่สามารถช่วยได้ แต่เกิดขึ้นได้อย่างเที่ยงตรง" ในเดือนมิถุนายน พ.ศ. 2488 อิวาน ซิวบาซิก ทูตราชวงศ์ และยอซีป บรอซ ตีโต ผู้นำฝ่ายพาร์ทิสัน ได้ลงนามข้อตกลงที่ซึ่งพยายามรวมกันระหว่างพระราชวงศ์กับรัฐบาลคอมมิวนิสต์
พระราชสมภพและเมื่อทรงพระเยาว์
พ่อแม่ทูนหัวของอาเล็กซานดาร์คือ สมเด็จพระเจ้าจอร์จที่ 6 แห่งสหราชอาณาจักรกับเจ้าหญิงเอลิซาเบธซึ่งต่อมาคือสมเด็จพระราชินีนาถเอลิซาเบธที่ 2 แห่งสหราชอาณาจักร พระองค์เป็นพระราชโอรสพระองค์เดียวของสมเด็จพระราชาธิบดีปีเตอร์ที่ 2 แห่งยูโกสลาเวียกับเจ้าหญิงอเล็กซานดราแห่งกรีซ และเป็นพระราชนัดดาเพียงพระองค์เดียวในพระเจ้าอเล็กซานเดอร์แห่งกรีซ กับ อัสปาซียา มาโนส ผ่านทางพระอัยยิกาฝ่ายพระชนนีพระองค์เป็นพระญาติของดัสเชสอีเลียนา มานอสแห่งชารท์ พระองค์ทรงมีเชื้อสายพระราชวงศ์ในยุคกลางคือราชวงศ์เนมานจิค
พระบิดามารดาของพระองค์ไม่สามารถดูแลพระองค์ได้เต็มที่เนื่องจากปัญหาด้านพลานามัยและการเงิน ดังนั้งพระองค์จึงได้รับการเลี้ยงดูจากเจ้าหญิงแอสปาเซีย พระอัยยิกา พระองค์ทรงเข้าศึกษาที่ Institut Le Rosey วิทยาลัยคัลเวอร์, โรงเรียนกอร์ดอนสตอร์น, โรงเรียนมิลล์ฟิลด์และ Mons Officer Cadet School, Aldershot
อภิเษกสมรส
thumb|200px|เจ้าชายอาเล็กซานดาร์และเจ้าหญิงมาเรีย เดอ กลอเรีย พระชายาองค์แรกในวันอภิเษกสมรส ในวันที่ 1 กรกฎาคม พ.ศ. 2515 ที่วิลลาแมนริค เดอ ลา คอนเดสซา ใกล้เมืองเซบิยา ประเทศสเปน อาเล็กซานดาร์ทรงอภิเษกสมรสกับเจ้าหญิงมาเรีย เดอ กลอเรีย แห่งออร์เลออง บราแกนซา ทั้ง 2 มีพระบุตรร่วมกัน 3 พระองค์ได้แก่ เนื่องจากการอภิเษกสมรสกับชาวโรมันคาทอลิก พระองค์จึงสูญเสียตำแหน่งลำดับการสืบราชบัลลังก์อังกฤษ ที่ซึ่งทรงเป็นเชื้อสายในสมเด็จพระราชินีนาถวิกตอเรียโดยผ่านทางพระโอรสของพระนางคือเจ้าฟ้าชายอัลเฟรด ดยุคแห่งแซ็กซ์-โคบูร์กและก็อตธา เรื่องนี้ไม่เป็นปัญหาในจุดยืนของพระองค์ที่เป็นพระญาติห่าง ๆ อันไม่สามารถทำให้พระองค์กลายเป็นกษัตริย์แห่งสหราชอาณาจักรได้ เจ้าชายอาเล็กซานดาร์ยังทรงเป็นเชื้อสายของพระธิดาองค์โตในพระนางเจ้าวิกตอเรียคือเจ้าหญิงวิกตอเรีย พระวรราชกุมารี โดยพระโอรสทั้ง 3 ของพระองค์ทรงอยู่ในลำดับที่ 94, 95 และ 96 ด้วย เจ้าชายอาเล็กซานดาร์ทรงหย่ากับเจ้าหญิงมาเรียใน พ.ศ. 2528 พระองค์ทรงอภิเษกสมรสใหม่กับแคทเทอรีน แคร์รี เบ็ทติส ธิดาในโรเบิร์ต แบ็ทติส และแอนนา ดอสติ ในวันที่ 20 กันยายนปีเดียวกัน และพิธีจัดอย่างเลื่อมใสที่โบสถ์ออร์ทอด็อกซ์เซนต์ซาวา, นอร์ธทิง ฮิลล์ ลอนดอน
เสด็จกลับยูโกสลาเวีย
เจ้าชายอาเล็กซานดาร์เสด็จมายูโกสลาเวียครั้งแรกใน พ.ศ. 2534 พระองค์ทรงปฏิบัติพระกรณียกิจด้านประชาธิปไตยเพื่อต่อต้านยุคสมัยของจอมเผด็จการสโลโบดัน มิโลเชวิช และทรงย้ายมาพำนักที่ยูโกสลาเวียหลังจากสโลโบดัน มิโลเชวิช ถูกปลดออกจากตำแหน่งใน พ.ศ. 2543 ในเดือนมีนาคม พ.ศ. 2544 พลเมืองชาวยูโสลาเวียได้ฟื้นฟูพระราชวงศ์โดยรัฐบาลให้สิทธิในทรัพย์สิน รวมทั้งพระราชวังหลวง ปัจจุบันทรงพำนักที่พระราชวังหลวงที่เมืองเดดินเจและเขตพิเศษเบลเกรด
ความเชื่อในระบอบราชาธิปไตยภายใต้รัฐธรรมนูญ
มกุฎราชกุมารอาเล็กซานดาร์ทรงสนับสนุนการฟื้นฟูระบอบราชาธิปไตยภายใต้รัฐธรรมนูญในเซอร์เบียและจะทรงเป็นกษัตริย์โดยถูกต้อง พระองค์เชื่อว่าระบอบกษัตริย์มีส่วนช่วยให้เซอร์เบียมี "ความมั่นคง, ความต่อเนื่องกันและความเป็นอันหนึ่งอันเดียวกัน"
สมาชิกในหลายๆพรรคการเมืองสนับสนุนระบอบราชาธิปไตยภายใต้รัฐธรรมนูญ คริสตจักรออร์ทอด็อกซ์เซอร์เบียสนับสนุนในการฟื้นฟูระบอบกษัตริย์ นายกรัฐมนตรีซอราน ดินดิคได้มีนโยบายฟื้นฟูระบอบกษัตริย์แต่ได้ถูกลอบสังหารเสียก่อน โดยพรรคเดโมแครตของเขาไม่เห็นด้วยกับการฟื้นฟูพระราชวงศ์
มกุฎราชกุมารทรงสาบานว่าจะไม่ยุ่งเกี่ยวกับการเมืองและจะบรรลุปณิธานที่ตั้งไว้ พระองค์และมกุฎราชกุมารีแคทเทอรีนทรงประกอบพระราชกรณียกิจอันเป็นประโยชน์มากมายแก่ชาวเซอร์เบียได้แก่ สิทธิมนุษยชน เป็นต้น ในพระดำรัสครั้งทรงกล่าวในการที่เซอร์เบียเป็นสมาชิกในสหภาพยุโรปว่า
มกุฎราชกุมารมีพระราชดำรัสเมื่อ 3 วัน หลังลงนาม ว่า
การกลับมาของพระบรมศพของสมเด็จพระราชาธิบดีปีเตอร์ที่ 2
ในวันที่ 4 มีนาคม พ.ศ. 2550 เจ้าชายอาเล็กซานดาร์ทรงประกาศแผนการอัญเชิญพระบรมศพของพระราชบิดาคือสมเด็จพระราชาธิบดีปีเตอร์ที่ 2 แห่งยูโกสลาเวียกลับสู่มาตภูมิคือเซอร์เบียและฝังพระบรมศพที่สุสานหลวงพระราชวงศ์โอเปนัก ที่ซึ่งพระราชวงศ์การาจอร์เจวิชทุกพระองค์ได้ฝังที่นี้ และพระองค์ยังทรงปรารถนาให้อัญเชิญพระบรมศพของพระราชอัยยิกาคือมาเรียแห่งโรมาเนีย สมเด็จพระราชินีแห่งยูโกสลาเวียมาผังเคียงข้างพระราชอัยกาคือสมเด็จพระราชาธิบดีอเล็กซานเดอร์ที่ 1 แห่งยูโกสลาเวีย
อ้างอิง
1945
โมโมแลนด์
โมโมแลนด์ (เกาหลี : 모모랜드, อังกฤษ : MOMOLAND ชื่อย่อ MMLD ) เป็นเกิร์ลกรุ๊ปจากค่าย Dublekick Company โดยมาจากกลุ่มเด็กฝึกหัดที่ผ่านการคัดเลือกจาก่รายการเซอร์ไววัล ‘Finding Momoland’ ของ Mnet , หลังจากผ่านการแข่งขัน 9 สัปดาห์ ได้แก่ 7 คน คือ ฮเยบิน , ยอนอู , นายุน , เจน , อาอิน , จูอี และ แนนซี่ โดยผู้เข้าแข่งขันที่ผ่านการคัดเลือกทั้งหมด ได้เดบิวต์ในเดือนพฤศจิกายน พ.ศ. 2559 วันที่ 28 มีนาคม 2017 Dubledick Company ได้ประกาศเพิ่มสมาชิกใหม่ให้กับ MOMOLAND คือ เดซี่ อดีตเด็กฝึกค่าย JYP และ วันที่ 10 เมษายน ได้ประกาศ เพิ่มสมาชิกคนที่ 9 คือ คิมแทฮา (PRODUCE 101) อดีตเด็กฝึกค่าย Starship วันที่ 26 เมษายน โมโมแลนด์ ประกาศชื่อแฟนคลับอย่างเป็นทางการ  "Merry Go Round " (메리고라운드) ซึ่งหมายถึง ม้าหมุน" ค่ายต้นสังกัด 9 สาว Momoland ประกาศเปลี่ยนชื่อค่าย จาก Duble Kick Company เปลี่ยนเป็น MLD Entertainment ปัจจุบันโมโมแลนด์ยุติกิจกรรมแล้ว เนื่องจากสมาชิกทั้งหมดตัดสินใจยุติสัญญากับค่ายต้นสังกัด และแยกย้ายไปทำงานเดี่ยวของตน
ก่อนเปิดตัว
กลุ่มเด็กฝึกหัดที่ผ่านการคัดเลือกจากรายการเซอร์ไววัล ‘Finding Momoland’ ของ Mnet, หลังจากผ่านการแข่งขันมานานถึง 9 สัปดาห์ ก็ได้ประกาศสมาชิกที่จะได้เดบิวต์ทั้งหมด 7 คน คือ ฮเยบิน , ยอนอู , นายุน , เจน , อาอิน , จูอี และแนนซี่
Controversy
ช่วงสัปดาห์ที่ผ่านมาประเด็นของการวิจารณ์เพลงจากชาวเนตถึงกรณีการลอกเลียนแบบเพลงเป็นที่พูดถึงอย่างต่อเนื่อง ล่าสุดเป็นกรณีของเพลง Bboom Bboom เพลงโปรโมตจากอัลบั้มล่าสุดของ MOMOLAND โดยเพลง Bboom Bboom ของ MOMOLAND ถูกนำไปเทียบกับเพลง Mi Mi Mi ของเกิร์ลกรุ๊ปรัสเซีย Serebro ที่ปล่อยออกมาเมื่อปี 2013
ท่ามกลางกระแสวิจารณ์นี้ ใน SNS ของวง Serebro เองก็ได้โพสต์ข้อความพร้อมกับรูปจาก MV ของ MOMOLAND ว่า
“เดี๋ยวนี้ในโลกค่อยๆหันมาลอกเพลงจากรัสเซียแล้ว”
หลังจากที่ประเด็นนี้ได้เริ่มถูกพูดถึงมากขึ้นทำให้ทาง Shinsadong Tiger โปรดิวเซอร์ของเพลงนี้ ได้ออกมาชี้แจงว่า ความเข้าใจผิดเหล่านี้มักเกิดขึ้นได้ด้วยแนวเพลงแบบเดียวกัน และริฟท์กีตาร์ที่เป็นสำเนียงเฉพาะของเพลงในแนวนี้ จึงทำให้เพลงช่วงอินโทรออกมาฟังคล้ายกัน
Shinsadong Tiger ยังได้ชี้ความแตกต่างของ 2 เพลงนี้ให้เห็นในส่วนของการเรียบเรียงเพลง ทางคอร์ด และเมโลดี้ ที่มีความแตกต่างกันมาก ซึ่งความเข้าใจผิดอีกอย่างหนึ่งที่ได้พูดถึงคือไลน์เบสที่เป็นมาตรฐานของเพลงสไตล์ Retro House และ Electronic Swing
ซาแจกิ
ยอดขายอัลบั้ม MOMOLAND พุ่งสูงกว่า 8,000 อัลบั้มใน 1 วัน!
Duble Kick Company ได้ถูกกล่าวหาว่าโกงยอดขายอัลบั้ม Momoland โดยการซื้ออัลบั้มเองเป็นจำนวนมาก
วันที่ 13 กุมภาพันธ์ Duble Kick Company ได้กล่าวว่า “มันไม่ใช่การโกงยอดขายอย่างแน่นอน เพราะเราไม่มีเงินมากพอที่จะทำแบบนั้น และเราไม่ใช่บริษัทที่ดำเนินด้วยการลงทุนสูงขนาดนั้น”
ข้อกล่าวหาดังกล่าวเกิดขึ้นเมื่ออัลบั้มล่าสุด “GREAT!” ขายได้ประมาณ 5,000 อัลบั้มตลอดเดือนมกราคม แต่หลังจากผ่านไปหนึ่งเดือน มียอดขายมากกว่า 8,000 อัลบั้มในหนึ่งวัน
Duble Kick ตอบสนองเกี่ยวกับเรื่องนี้ว่า “เรากำลังตรวจสอบสาเหตุที่ตัวเลขดังกล่าวออกมาเช่นนี้  และได้พูดคุยกับผู้จัดจำหน่าย แต่ยังไม่พบเห็นการเคลื่อนไหวผิดปกติใด ๆ ”
Hanteo Chart
เมื่อก่อนหน้านี้ Momoland ถูกกล่าวหาว่าทำซาแจกิหรือการโกงยอดอัลบั้ม Great ที่เพิ่มขึ้นอย่างมากในช่วงเวลาสั้นๆและทาง Duble Kick Entertainment ได้ปฏิเสธคำกล่าวหาแต่ข่าวลือก็ยังแพร่ออกไปไม่หยุดหย่อน
โอ้เทพธิดา
โอ้เทพธิดา (Oh! My Goddess) เป็นการ์ตูนญี่ปุ่น วาดโดย โคสุเกะ ฟูจิชิมะ มีเนื้อเรื่องเกี่ยวกับเทพธิดาที่ลงมาใช้ชีวิตบนโลกมนุษย์ ต่อมาได้รับการสร้างเป็นดราม่าซีดี โอวีเอ อนิเมะ ภาพยนตร์การ์ตูนจอเงิน  นวนิยาย และเป็นเกมลงในเครื่อง Playstation 2
ในประเทศไทย โอ้เทพธิดา ฉบับหนังสือการ์ตูน ได้ลิขสิทธิ์ตีพิมพ์โดย สยามอินเตอร์คอมิกส์ สำหรับฉบับโอวีเอ ชื่อภาษาไทยว่า เทพธิดาอลเวง (โอ้เทพธิดา) เคยออกอากาศทางช่อง 9 และออกวางจำหน่ายในรูปแบบวีซีดี-ดีวีดี โดย DEX ส่วนภาค Adventures of Mini-Goddess เคยออกอากาศทางช่อง 7
เรื่องย่อ
โมริซาโตะ เคอิจิ เป็นนักศึกษา อยู่ชมรมคนรักรถ ของมหาวิทยาลัยเนโคมิ ที่อยู่ในหอพักชายล้วนร่วมกันกับพวกรุ่นพี่ที่ออกจะประหลาดนิดหน่อย อยู่มาวันหนึ่ง เมื่อเค้าโทรศัพท์ไปหารุ่นพี่คนหนึ่งแต่กดผิด ไปติดที่สำนักงานของเทพธิดาบนสวรรค์เข้า แล้วเหตุการณ์วุ่นๆอลเวงก็เริ่มขึ้น -->
ไฟรทาค
ไฟรทาค (Freitag /Freytag) เป็นศัพท์ภาษาเยอรมันหมายถึงวันศุกร์ และยังอาจหมายถึง:
รถไฟใต้ดินอู่ฮั่น สาย 1
รถไฟใต้ดินอู่ฮั่น สาย 1 เป็นเส้นทางรถไฟฟ้าสายแรกในนครอู่ฮั่น ประเทศจีน เปิดให้บริการวันที่ 28 กรกฎาคม ค.ศ. 2004 ทำให้อู่ฮั่นเป็นเมืองที่ 5 ที่มีรถไฟฟ้า ถัดจาก รถไฟใต้ดินปักกิ่ง รถไฟใต้ดินเทียนจิน รถไฟใต้ดินเซี่ยงไฮ้ และ รถไฟใต้ดินกว่างโจว โดยก่อนหน้านี้ มีโครงการที่จะสร้างเป็นรถไฟฟ้ารางเบา เนื่องจากเป็นทางยกระดับ
สโมสรฟุตบอลสงขลา
สโมสรฟุตบอลจังหวัดสงขลา เป็นสโมสรฟุตบอลในประเทศไทยจากจังหวัดสงขลา ปัจจุบันเล่นอยู่ในไทยลีก 3 โซนภาคใต้
ประวัติสโมสร
สโมสรฟุตบอลสงขลา ก่อตั้งขึ้นในฐานะทีมฟุตบอลตัวแทนของจังหวัดสงขลา แทนที่สโมสรฟุตบอลสงขลา ยูไนเต็ดที่ยุบทีมไป
แม่น้ำไมน์
แม่น้ำไมน์ (Main ) เป็นแม่น้ำในประเทศเยอรมนี มีความยาว 525 km (รวมความยาว 52 กิโลเมตรของแม่น้ำไวต์ไมน์) เป็นแควแม่น้ำทางขวาของแม่น้ำไรน์ที่ยาวที่สุด และถือเป็นแม่น้ำสายยาวที่สุดที่ไหลเฉพาะในเยอรมนี (หากนับว่าแม่น้ำเวเซอร์และแม่น้ำแวร์ราแยกเป็นแม่น้ำสองสาย) เมืองใหญ่ที่สุดที่ตั้งอยู่ริมแม่น้ำ คือ แฟรงก์เฟิร์ต อ็อฟเฟินบัคอัมไมน์ และเวือทซ์บวร์ค
เดเอ็ฟเบ-โพคาล 2018 รอบชิงชนะเลิศ
นัดชิงชนะเลิศครั้งนี้เป็นการพบกันระหว่าง บาเยิร์นมิวนิก, ด้วยสถิติชนะเลิศของการแข่งขันรายการนี้, และ ไอน์ทรัคท์ ฟรังค์ฟวร์ท, รองชนะเลิศของฤดูกาลที่ผ่านมา, สร้างขึ้นอีกครั้งในการรีแมตช์ของ นัดชิงชนะเลิศเมื่อปี 2006.
เส้นทางสู่รอบชิงชนะเลิศ
หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
บิลลี โจ อาร์มสตรอง
บิลลี โจ อาร์มสตรอง (Billie Joe Armstrong) เป็นนักร้องนำ นักแต่งเพลงหลัก และมือกีต้าร์ให้กับวง "กรีนเดย์” (Green Day) บิลลีเป็นลูกคนสุดท้องจากบรรดาลูก 6 คนของครอบครัว เขามีภูมิลำเนาอยู่ที่เมืองโอกแลนด์ รัฐแคลิฟอร์เนีย บิดาของเขาเสียชีวิตด้วยโรคมะเร็งในวันที่ 10 กันยายน 2525 ซึ่งตอนนั้น บิลลีอายุเพียง 10 ขวบ เพลง Wake Me Up When September Ends  แต่งขึ้นเพื่อเป็นการระลึกถึงบิดาที่จากไปของเขา
ประวัติ
บิลลี่ โจ อาร์มสตอง เกิดในเมืองโอกแลนด์ รัฐแคลิฟอร์เนีย และเติบโตในเมืองโรดีโอ รัฐแคลิฟอร์เนีย เป็นน้องคนสุดท้องจากจำนวนบุตรเจ็ดคนของแอนดริว แอนดี อาร์มสตอง และ โอลี แจ็คสัน
การเริ่มการทำงาน
ตอนอายุ 12 ปี เขาศึกษาอยู่ที่โรงเรียนคาร์กิเนซ มิดเดิล สคูล ที่เมืองคร็อกเก็ตต์ รัฐแคลิฟอร์เนีย และที่นั่นเอง เขาได้รู้จักกับไมค์ เดิร์นท์ พวกเขาสนิทสนมกันอย่างรวดเร็วเนื่องด้วยความรักในดนตรีที่ทั้งคู่มีเหมือนกัน ตอนเป็นวัยรุ่น เขาสนใจในเพลงแนวเมทัล แล้วค่อย ๆ เปลี่ยนแนวมาเป็นพังก์หลังจากที่เขาได้ฟังเพลงของ Sex Pistol ชื่อว่า “Holidays in the Sun” นอกจากนี้ อาร์มสตรองยังได้แรงบันดาลใจจากวง “เดอะ รีเพลสเม้นท์” และ “ฮัสเกอร์ ดู” จากเมืองมินนิอาโปลิส ต่อมาเขาเข้าศึกษาในระดับมัธยมปลายที่โรงเรียนจอห์น สเว็ตต์ ไฮสคูล ซึ่งตั้งอยู่ในเมืองคร็อกเก็ตต์เช่นเดียวกัน แล้วย้ายมาอยู่ที่โรงเรียนพิโนลย์ วัลเล่ย์ ไฮสคูล ในเมืองพิโนลย์ รัฐแคลิฟอร์เนีย เขาตัดสินใจลาออกจากโรงเรียนในวันที่ 16 กุมภาพันธ์ 2532 หนึ่งวันก่อนวันเกิดปีที่ 17 ของเขาเพื่อหันไปทุ่มเทกับอาชีพนักดนตรีของเขา
นอกจากเป็นสมาชิกวงกรีนเดย์ และวงรุ่นน้องอย่าง “พินเฮด กันพาวเดอร์” แล้ว อาร์มสตรองยังเป็นผู้มีฝีมือที่ศิลปินมากมายอยากร่วมงานด้วย เขาเคยร่วมแต่งเพลงให้กับวง เดอะ โก โกส์ ที่ชื่อว่า “Unforgiven” และร่วมแต่งเพลง “The Angel and The Jern” และเพลง “New Day" กับเพเนโลเป ฮุสตัน นักร้องนำของอดีตวงร็อกชื่อดัง อเวนเจอร์ส นอกจากนั้นเขายังเคยร่วมแต่งเพลงกับวงแรนซิด (เพลง “Radio”) และรับหน้าที่เป็นเสียงประสานร่วมกับเมลิซซา โอฟ์ เดอร์ มาวเออร์ ให้กับเพลง “Do Miss America” ของไรอัน อดัมส์ (พวกเขาเคยรับหน้าที่เล่นดนตรีให้กับอิกกี ป็อป ในอัลบั้ม สกัลล์ ริงก์ (เพลง”Private Hell” และเพลง “Supermarket”)) อาร์มสตรองเคยโปรดิวซ์อัลบั้มให้กับวงพังก์ร็อก “เดอะ ริเวอร์เดลส์” และมีข่าวลือมาว่าเขาทำงานให้กับวงร็อกคลื่นลูกใหม่ “เดอะ เน็ตเวิร์ก” ซึ่งปล่อยอัลบั้มที่มีชื่อว่า “มันนี่ มันนี่ 2020" ถ้าแฟน ๆ ของกรีนเดย์ได้ลองฟังเพลงของพวกเขาก็จะรู้สึกว่าทั้งสองวงนี้มีความคล้ายคลึงกันอยู่มาก อัลบั้ม “มันนี่ มันนี่ 2020” อยู่ภายใต้สังกัดแอเดอลีน เร็คคอร์ดส์ ซึ่งมีอาร์มสตรองรับหน้าที่เป็นหนึ่งในผู้บริหาร นอกจากนั้น เขายังเคยร่วมงานกับวงระดับตำนานอย่าง ยูทู ในเพลง The Saints Are Coming และวงกรีนเดย์ยังเคยร่วมงานกับวงเรดฮอตชิลลีเปปเปอร์ส ในมิวสิกวิดีโอเพลง Dani California
ฟ็อยชท์ไมเออร์
ฟ็อยชท์ไมเออร์ (Feuchtmayer, Feuchtmayr, Feichtmair หรือ Feichtmayr) เป็นตระกูลประติมากร ช่างปูนปั้น และช่างปูน (plasterer) แบบโรโกโกเว็สโซบรุน (Wessobrunn) ที่มีชื่อเสียงของประเทศเยอรมนี
สมาชิกที่มีชื่อเสียงของตระกูลนี้ก็มีพี่น้อง ฟรันทซ์ โยเซ็ฟ, โยฮัน มิชชาเอล (ผู้พ่อ) และมิชชาเอล กับลูกและหลาน
สถาปัตยกรรมและประติมากรรมโดยโยฮัน มิชชาเอล ฟ็อยชท์ไมเออร์ (ผู้ลูก)
ผลงานบางชิ้นของโยฮัน มิชชาเอล ฟ็อยชท์ไมเออร์ (ผู้ลูก) ทำร่วมกับพี่ชาย ฟรันทซ์ ซาเวอร์ ฟ็อยชท์ไมเออร์ (ผู้พ่อ)
จักรพรรดินีซ่ง (ราชวงศ์ซ่ง)
จักรพรรดินีซ่ง (宋皇后; 952 — 995) ฐานันดรศักดิ์ จักรพรรดินีเซี่ยวจาง จักรพรรดินีแห่ง ราชวงศ์ซ่ง โดยอภิเษกเป็นจักรพรรดินีองค์ที่ 2 ใน จักรพรรดิซ่งไท่จู่
พระนางมาจากการเป็นเชื้อพระวงศ์โดยพระอัยกาฝ่ายพระมารดา (ตา) คือ ปฐมจักรพรรดิ ราชวงศ์ฮั่นยุคหลัง หลิว จือ-ยฺเหวี่ยน ส่วนพระอัยกาฝ่ายพระบิดา (ปู่) คือ ปฐมจักรพรรดิ ราชวงศ์ถังยุคหลัง หลี่ ฉุนซฺวี่
การประกวดเพลงยูโรวิชันปี 1977
การประกวดเพลงยูโรวิชันปี 1977 เป็นการประกวดร้องเพลงโดยจัดขึ้นที่เมืองลอนดอน ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ L'oiseau et l'enfant ขับร้องโดย Marie Myriam ตัวแทนจากฝรั่งเศส
ฟรีเดอริเคอ ลูอีเซอ แห่งเฮ็สเซิน-ดาร์มชตัท
ฟรีเดอริเคอ ลูอีเซอ แห่งเฮ็สเซิน-ดาร์มชตัท (Friederike Luise von Hessen-Darmstadt) เป็นเจ้าหญิงเยอรมันจากเฮ็สเซิน-ดาร์มชตัท และเป็นพระราชินีแห่งปรัสเซียโดยตำแหน่งคู่สมรสของพระเจ้าฟรีดริช วิลเฮ็ล์มที่ 2 แห่งปรัสเซีย ทรงมีศักดิ์เป็นพระอัยยิกา(ย่า)ในจักรพรรดิวิลเฮ็ล์มที่ 1 แห่งเยอรมนี
การประกวดเพลงยูโรวิชันปี 1977
การออกอากาศ
บีบีซี ชื่อในขณะนั้น เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ฟรีเดอริเคอ ลูอีเซอ แห่งเฮ็สเซิน-ดาร์มชตัท
ท่านหญิงฟรีเดอริเคอ ลูอีเซอ เป็นธิดาในลูทวิชที่ 9 ลันท์กราฟแห่งเฮ็สเซิน-ดาร์มชตัท กับคาโรลีเนอแห่งชไวบรึคเคิน เกิดในเมืองเพร็นซ์เลา ท่านหญิงถูกจัดแจงให้สมรสกับเจ้าชายฟรีดริช วิลเฮ็ล์ม แห่งปรัสเซีย ทันทีที่เจ้าชายทรงหย่ากับพระนางเอลีซาเบ็ท คริสทีเนอ การอภิเสกสมรสเกิดขึ้นวันที่ 14 กรกฎาคม ค.ศ. 1769 ณ พระราชวังชาร์ล็อทเทินบวร์ค ในกรุงเบอร์ลิน
การประกวดเพลงยูโรวิชันปี 1977
ประเทศที่เข้าร่วม
ประเทศที่ไม่เข้าร่วมในปีนี้
ฟรีเดอริเคอ ลูอีเซอ แห่งเฮ็สเซิน-ดาร์มชตัท
แม้พระนางจะไม่ใช่สตรีที่มีสิริโฉมและมีความฉลาดเฉลียวมากนัก แต่พระนางก็เป็นคนพูดจามีเหตุมีผล มีคุณธรรม เชื่อถือได้ และเป็นที่น่าเคารพนับถือ ชีวิตคู่กับเจ้าชายฟรีดริช วิลเฮ็ล์ม ไม่ได้มีความสุขมากนัก เนื่องจากพระสวามีติดพันกับสตรีอื่นอยู่ตลอดตั้งแต่ปีที่เสกสมรสกับพระนางจนถึงวันสวรรคต ภายหลังการสวรรคตของพระสวามี พระนางมีพระยศเป็นพระราชินีพันปีหลวงแห่งปรัสเซีย พระนางสิ้นพระชนม์ในปี ค.ศ.1805 จากโรคหลอดเลือดสมอง
อ้างอิง
1751 1805
จังหวัดช็อลลาเหนือ
จังหวัดช็อลลาเหนือ เป็นจังหวัดในเกาหลีใต้ทางภาคตะวันตกเฉียงใต้ โดยมีฐานะเป็นจังหวัดตั้งแต่ปี พ.ศ. 2439 โดยแยกออกจากจังหวัดช็อลลาเดิมในด้านทิศเหนือ และยังคงเป็นจังหวัดของเกาหลีจนกระทั่งมีการแบ่งเกาหลีในปี พ.ศ. 2488 และต่อมาได้เป็นส่วนหนึ่งของเกาหลีใต้ โดยเมืองเอกของจังหวัดตั้งอยู่ที่เมืองช็อนจู ซึ่งเคยเป็นเมืองเอกของจังหวัดช็อลลามาตั้งแต่ก่อนปี พ.ศ. 2439
บาเลนตินา ฟิเกรา
ลูร์เดส บาเลนตินา ฟิเกรา โมราเลส (Lourdes Valentina Figuera Morales; เกิดวันที่ 16 มิถุนายน พ.ศ. 2543) เป็นนางแบบและนางงามชาวเวเนซุเอลา ได้รับตำแหน่งมิสแกรนด์เวเนซุเอลา 2019 และเป็นตัวแทนประเทศเวเนซุเอลาในการประกวดเวทีมิสแกรนด์อินเตอร์เนชันแนล 2019 ณ ประเทศเวเนซุเอลา โดยเธอเป็นผู้ชนะเลิศคนที่ 7 ของการประกวดมิสแกรนด์อินเตอร์เนชันแนล
ประวัติ
บาเลนตินาเกิดที่ปูเอร์โตเดลากรุซ รัฐอันโซอาเตกี ประเทศเวเนซุเอลา เธอเป็นนางแบบและนักศึกษาสถาปัตยกรรมที่สถาบันสารพัดช่างซานเตียโก มาริญโญ (Instituto Universitario Politécnico Santiago Mariño) ในปูเอร์โตเดลากรุซ
เอล กอนกูร์โซ บาย โอสเมล โซว์ซา 2018
เป็นการแข่งขันการค้นหานางแบบและนางงามของผู้หญิงลาตินอเมริกาที่มีลักษณะของรายการเป็นแนวเรียลลิตีโดยมีโอสเมล โซว์ซา เข้ามาดูแลและคัดเลือกผู้เข้าประกวด บาเลนตินาได้เข้าร่วมการแข่งขันนี้กับพี่สาวฝาแฝดของเธอที่มีชื่อว่า เบโรนิกา และบาเลนตินาได้รับตำแหน่งเป็นมิสแกรนด์เวเนซุเอลา 2019
มิสแกรนด์อินเตอร์เนชันแนล 2019
หลังจากที่บาเลนตินาได้รับตำแหน่งมิสแกรนด์เวเนซุเอลา 2019 ในรายการเอล กอนกูร์โซ บาย โอสเมล โซว์ซาในวันที่ 25 กรกฎาคม พ.ศ. 2562 ในฐานะมิสแกรนด์เวเนซุเอลา บาเลนตินาจะต้องไปเป็นตัวแทนประเทศเวเนซุเอลาเพื่อการประกวดมิสแกรนด์อินเตอร์เนชันแนลที่จัดขึ้นในเวเนซุเอลาในปลายปี และในคืนวันที่ 25 ตุลาคม 2019 ตามเวลาประเทศเวเนซุเอลา บาเลนตินาได้ชนะการแข่งขันและครองตำแหน่งมิสแกรนด์อินเตอร์เนชันแนล 2019 ที่ Poliedro de Caracas ในการากัส ประเทศเวเนซุเอลา เธอเป็นคนแรกที่สามารถคว้ามงกุฎในบ้านตัวเองในการประกวดมิสแกรนด์อินเตอร์เนชันแนล
การโจมตีรัฐสภาเชชเนีย พ.ศ. 2553
'''การโจมตีรัฐสภาเชชเนีย พ.ศ. 2553''' เป็นการก่อการร้ายที่เกิดขึ้นในช่วงเช้าของวันที่ 19 ตุลาคม พ.ศ. 2553 เมื่อกลุ่มติดอาวุธโจมตีอาคารรัฐสภาในกรอซนี เมืองหลวงของสาธารณรัฐเชชเนีย ซึ่งเป็นเขตการปกครองของสหพันธรัฐรัสเซีย มีผู้เสียชีวิต 6 คน รวมไปถึงเจ้าหน้าที่ตำรวจ 2 นาย เจ้าพนักงานรัฐสภา 1 คน และกลุ่มติดอาวุธอีก 3 คน การโจมตีดังกล่าวถูกมองว่ามีความสำคัญเนื่องจากเป้าหมายและเวลาเกิดเหตุ
เหตุการณ์
การโจมตีเริ่มต้นขึ้นเมื่อราว 8.45 น. ตามเวลาท้องถิ่น (4.45 น. UTC) เมื่อวันที่ 19 ตุลาคม พ.ศ. 2553 เมื่อกลุ่มติดอาวุธราว 3-4 คนมาถึงบริเวณรัฐสภาเชชเนียในกรอซนีในรถซึ่งขับตามขบวนรถของรัฐมนตรีช่วยว่าการกระทรวงมหาดไทยรัสเซีย มือระเบิดฆ่าตัวตายได้จุดชนวนระเบิดใกล้กับประตูของอาคารรัฐสภา ในขณะที่ผู้ก่อการร้ายอีกสามคนพยายามที่จะเข้าไปในอาคาร และเปิดฉากยิง ผู้ก่อการร้ายได้สังหารเจ้าหน้าที่ตำรวจรักษาอาคารไป 2 นาย เช่นเดียวกับผู้จัดการบริหารรัฐสภา เจ้าหน้าที่ตำรวจอีก 6 นาย และพลเรือนอีก 11 คนได้รับบาดเจ็บ สมาชิกรัฐสภาได้หนีออกทางชั้นสามของอาคาร
หลังจากเหตุการณ์ ปฏิบัติการกำจัดผู้ก่อการร้ายได้เริ่มขึ้น โดยประธานาธิบดีเชชเนีย รัมซัน คาดีรอฟ เป็นผู้สั่งการด้วยตนเอง ปฏิบัติการดังกล่าวกินเวลา 15-20 นาที ในช่วงแรก มีรายงานออกมาว่า ผู้ก่อการร้าย 4 คนถูกสังหารในปฏิบัติการดังกล่าว ตามคำกล่าวของรัฐมนตรีช่วยว่าการกระทรวงมหากไทยของเชชเนีย โรมัน เอดิลอฟ อย่างไรก็ตาม การสืบสวนในภายหลังได้รายงานว่าผู้ก่อการร้ายสามคนที่มีส่วนในเหตุการณ์ได้ระเบิดฆ่าตัวตายทั้งหมด โดยผู้ก่อการอีกสองคนได้หลบหนีการจับกุม